Pályafutása végén már inkább 5000 méteren versenyzett. Az 1986-os nemzetközösségi játékokon végre újra nyert, ám egy hónapra rá az Európa-bajnokságon nem ért célba, a kontinens bajnoka az általa előzőleg legyőzött Jack Buckner, ismét egy honfitárs lett. Az 1987-es VB-n tizedik lett 5000 méteren. A szöuli olimpiára már nem jutott ki, pályafutását hivatalosan 1991-ben, Coe után egy évvel fejezte be.